सत्ता हस्तांतरण के कथित 'ड्रामे' में शशिकला की भूमिका पर सवाल, पार्टी ने उन्हें 'क़ाबिल' बताया  
सत्ता हस्तांतरण में शशिकला के कथित रोल पर उठे सवाल
लेकिन पार्टी ने रुख़ साफ करते हुए शशिकला को क़ाबिल बताया
शशिकला फिलहाल पार्टी में किसी पद पर नहीं है
हालांकि शशिकला नटराजन को अभी तक आधिकारिक रूप से पार्टी में कोई स्थान नहीं मिला है लेकिन इस हफ्ते जिस तरह उनकी अहमियत जगज़ाहिर हुई है, उससे यह कानाफूसी और तेज़ हो गई है कि AIADMK की अगली महासचिव बनकर क्या वह पार्टी की कमान औपचारिक रूप से अपने हाथों में ले लेंगी. अगर इसमें कोई रोड़ा है भी तो पार्टी इस पर खुलकर कुछ नहीं बोल रही है. बल्कि फिलहाल नटराजन की पूर्व प्रमुख के प्रति वफादारी पर ही ज़ोर दिया जा रहा है. इन दोनों महिलाओं के बीच कुछ वक्त के लिए अलगाव रहा था लेकिन इस पर मैत्रेयन का कहना है कि 'ऐसा डर था कि डीएमके (मुख्य प्रतिद्वंद्वी पार्टी) शशिकला को अम्मा के खिलाफ कर देगी लेकिन ऐसा हो नहीं पाया. इसी से शशिकला की काबिलियत का अंदाज़ा लगाया जा सकता है.' इसी मौके पर मैत्रेयन ने विमुद्रीकरण के फैसले पर होने वाली परेशानी पर अफसोस जताते हुए कहा कि सरकार ने काफी असरदार फैसला लिया है और भारत इतिहास बदलने की कगार पर है.